wickkiey/tamil-wikipedia-chunked huggingface dataset:
# தமிழகத்தில் மேலைப் பழங்கற்காலம்

**தமிழகத்தில் மேலைப் பழங்கற்காலம்** கி.மு. 20,000 முதல் கி.மு. 10,000 வரை நிலைத்திருந்தது. தமிழகத்தில் கீழைப் பழங்கற்காலம், மத்திய பழங்கற்காலம் செழித்திருந்த அளவு மேலைப் பழங்கற்காலம் வளரவில்லை என்றாலும் செங்கற்பட்டு குடியம் குகையில் இவைக் காணப்படுகின்றன. ஆனால் மற்ற தென்னிந்திய பகுதிகளில் காணப்படும் அளவுக்கு சிறப்பியல்புகளை கொண்டிருக்கவில்லை. தமிழகத்தில் வாழ்ந்த இக்கால மனிதர்கள் ஒரே கல்லில் பல சமாந்தரமான பக்கங்களையுடைய சிறிய நீள்சதுரங்கள் வரும் அயுதங்களை அமைக்க கற்றுக்கொண்டார்கள். இவை வட தென்னிந்தியா மற்றும் ஐரோப்பாவில் கிடைக்கும் அளவு செழித்திருக்கவில்லை என்றிருந்தாலும் இதில் மேலாய்வுகள் செய்யப்பட வேண்டியுளது. அதுவரைக்கும் தமிழகத்தில் கீழைப் பழங்கற்காலம் தொடர்ந்து இடைக்கற்காலம் திடீரென முளைத்ததாகவே ஆராய்ச்சியாளர்கள் கொண்டிருப்பர்.
# இலங்கை போர்த்துக்கீச கிரியோல் மொழி

**இலங்கை போர்த்துக்கீச கிரியோல் மொழி** *(Sri Lankan Portuguese Creole)* அல்லது **இந்தோ-இலங்கை போர்த்துக்கீச கிரியோல் மொழி** என்பது இலங்கையில் பேசப்படும் ஒரு மொழியாகும். இலங்கையில் சிங்களமும் தமிழும் முக்கிய மொழிகளாகக் காணப்பட, போர்த்துக்கேய மற்றும் இலங்கைத் தொடர்புகள் புதிய மொழி உருவாக வழியேற்படுத்தியது. இம்மொழி தாய்மொழியற்ற மூன்றாம் மொழியாக 350 வருடங்களுக்கு மேல் (16ம் நூற்றாண்டிலிருந்து 19ம் நூற்றாண்டு வரை) உருவாகியது. இலங்கை போர்த்துக்கீச கிரியோல் மொழி ஒரு குறிப்பிட்ட மக்களிடையே பேசப்படுகின்றது. உள்ளூரில் இது **பறங்கியர் மொழி** எனவும் பேச்சு வழக்கில் *பறங்கிப் பாஷை* எனவும் அழைக்கப்படும்.
# இலங்கை போர்த்துக்கீச கிரியோல் மொழி

## மேலும் பார்க்க

- போர்த்துக்கேய இலங்கை
- இலங்கை ஆப்பிரிக்கர்
# போர்த்துக்கேய இலங்கை

**போர்த்துக்கேய இலங்கை** (Portuguese Ceylon) என்பது இன்றைய இலங்கையின் போர்த்துக்கேய பகுதியாக இருந்த இது, 1505 - 1658 காலப் பகுதி இலங்கை வரலாற்றை பிரதிநிதித்துவப்படுத்துகின்றது. போர்த்துக்கேயர் இலங்கையின் கோட்டை இராசதானியை எதிர்த்து, அதனுடன் உடன்படிக்கை செய்து கொண்டனர். போர்த்துக்கேய இலங்கையானது கோட்டை ஆக்கிரமிப்புடன் ஆரம்பித்து, சூழவிருந்த சிங்கள பேரரசுகளை வெற்றி கொண்டது. 1565 இல் போர்த்துக்கேய இலங்கை தலைநகர் கோட்டையிலிருந்து கொழும்புக்கு நகர்த்தப்பட்டது. போர்த்துக்கேயரின் கிறிஸ்தவ அறிமுகம் சிங்கள மக்களின் ஒவ்வாமையுடன் வளரத் தொடங்கியது.
# போர்த்துக்கேய இலங்கை

## குறிப்பு

- Portuguese History in Ceylon
- C. Gaston Pereira, *Kandy fights the Portuguese*. Sri Lanka: Vijitha Yapa Publications, July 2007.
- Channa Wicremasekera, *Kandy at War*. Sri Lanka: Vijitha Yapa Publications, 2004.
- Michael Roberts, *Sinhala Consciousness in the Kandyan Period*. Sri Lanka: Vijitha Yapa Publications, 2004.
-
-
-
# உலோச்சனார்

**உலோச்சனார்** சங்க கால சமணப் புலவர்களில் ஒருவர். சங்கநூல்களில் இவரது பாடல்கள் 35 உள்ளன. அவற்றில் புறத்திணைப் பாடல்கள் மூன்று. பிற அகத்திணைப் பாடல்கள். பாடல் தொகை வரிசையில் இவருக்கு11ஆம் இடம்
# உலோச்சனார்

## புறத்திணைப் பாடல்கள்

;இராசசூயம் வேட்ட பெருநற்கிள்ளி
உலோச்சனார் தன் கிணையை முழக்கிக்கொண்டு சென்றபோது இந்தச் சோழன் புலவரைத் தானே அழைத்துச் சென்று பொன்னும் மணியும் முத்தும் பரிசில்களாக வழங்கினான். பருகத் தசும்பு \சுவைநீர் நல்கினான். அதனால் புலவர் கிள்ளியை வாழ்த்தினார்.
:அறநெஞ்சத்தோன்
:பிறர்க்கு உவமம் தான் அல்லது தனக்கு உவமம் பிறர் இல்லாதவன்
எனப் புகழ்ந்துள்ளார்
;உண்டாட்டுத் துறைப் பாடல்
:காரைப்பழம் தின்ற காளை ஒருவன் கை ஈரம் காயுமுன் போருக்கு எழுந்துவிட்டான். அவனோடு உண்டு மகிழுங்கள் – என்கின்றனர் மக்கள்
;எருமை மறம் என்னும் துறைப்பாடல்
:நீலக் கச்சை, பூவார் ஆடை, பீலிக் கண்ணி கொண்ட மறவன் போரிடுகையில் தன் கையிலிருந்த வேலை பகைவர் யானைமீது பாய்ச்சிவிட்டு, பகைவர் வாளைத் தன் செஞ்சில் தாங்கிப் போராடுகிறானே என மக்கள் வியக்கின்றர்.
# உலோச்சனார்

## அகத்திணைப் பாடல்கள்

இவர் பாடிய அகத்திணைப் பாடல்கள் 32-ல் 31 பாடல்கள் நெய்தல் திணைப் பாடல்கள். ஒன்றுமட்டும் குறிஞ்சித்திணை. அவற்றில் கூறப்படும் செய்திகளில் சில
;பழக்க வழக்கம்
- நன்னான்கு (8 அல்லது 16) குதிரை பூட்டிய தேரில் ஒருவன் சென்றான்.
- மூக்கின் உச்சியில் விரல் வைத்துக்கொண்டு தலைவியின் கள்ளக்காதல் பற்றிப் பேசுவர்
- குறிஞ்சிக் குறவர் மரத்தில் உரித்த நாரால் செய்த ஆடை உடுத்தியிருப்பர்.
;விளையாட்டு
- பரதவர் மகளிர் தம் வீட்டில் இருந்துகொண்டு இரவில் கழியில் மீன் பிடிக்கும் திமில் விளக்குகளை எண்ணுவர்.
- உப்புக்குவியல் முகட்டில் ஏறி நின்றுகொண்டு மகளிர் திமில் விளக்குகளை எண்ணுவர்.
- ஓரை விளையாடிய மகளிர் நீர் வடியும் கூந்தலோடு மாலையில் வீடு திரும்புவர்.
- மகளிர் வளையலை ஆட்டியும், சிலம்பு ஒலிக்க நடந்தும் நண்டோடு விளையாடுவர்
- நுளையர் மகளிர் விளையாட்டுகள்
:காயும் மீனைக் கவரும் பறவைகளை ஓட்டல்
:புன்னை மர நிழலில் நடை பயிலல்
:நண்டு வளையைக் கிண்டி விளையாடுதல்
:ஞாழல் மரத்தில் தாழைநார்க்கயிற்று ஊசல் கட்டி ஆடுதல்
:மணலில் வீடு கட்டிக்கொண்டு குரவை ஆடுதல்
:கடலாடுதல்
:தழையாடை செய்து உடுத்திக்கொள்ளுதல்
- குதிரைப் பந்து – “பரியுடை வயங்கு தாள் பந்தின் தாவ”
;வரலாற்றுச் செய்திகள்
- நற்றேர்ப் பெரியன் என்பவன் புறந்தை அரசன்.
- பொறையாறு என்னும் நிலப்பகுதியைப் பெரியன் என்பவன் ஆண்டுவந்தான்.
;உவமை
- சூடாத மாலை போல அவள் வாடிப்போனாள்.
# உலோச்சனார்

## அரிய தொடர்கள்

- ”கடுவெயில் கொதித்த கல்விளை உப்பு”
- ”உவர்விளை உப்பின் உழா உழவர்”
- ”இருங்கழிச் செறுவின் வெள்ளுப்பு விளையும்”
- ”வானம் வேண்டா விழவின் எம் கானல்”
- ”தணப்பு அருங் காமம் தண்டியோர்”
# சிவதாணு பிள்ளை

**சிவதாணு பிள்ளை** (பிறப்பு:15 ஜூலை 1947) தமிழ் நாட்டின் நாகர்கோவிலில் பிறந்த ஒரு விஞ்ஞானி ஆவார். முன்னர் இந்திய விண்வெளி ஆராய்ச்சி நிறுவனத்தில் (2015–2018) கௌரவ சிறப்புப் பேராசிரியராகவும் தில்லி இந்தியத் தொழில்நுட்ப நிறுவனத்தில் இயந்திர பொறியியல் துறையில் (2015–2016) கௌரவப் பேராசிரியராகவும் இந்திய அறிவியல் நிறுவனத்தில் (2014–2015) வருகைப் பேராசிரியராகவும் பணியாற்றினார். இந்தியாவின் பாதுகாப்பு ஆராய்ச்சி மற்றும் வளர்ச்சி அமைப்பின் பணிபுரியும் இவர் ரஷ்ய-இந்திய கூட்டு நிறுவனமான *பிரமோஸ் ஏரோஸ்பேஸ்* நிறுவனத்தின் தலைவர் ஆவார். இவரது தந்தை ஆபத்து காத்தான் ஒரு ஆயுர்வேத மருத்துர். டி.வி.டி. பள்ளியில் பள்ளிப்படிப்பும், 1969 ஆம் ஆண்டு அப்போதைய சென்னை பல்கலைக்கழகத்தில் பொறியியல் படிப்பும் (BE - Electrical Engineering) முடித்தார். 1991 ஆம் ஆண்டில் ஹார்வர்டு வணிகப் பள்ளியில் மேற்படிப்பு (Advanced Management Program) படித்தார்.
# சிவதாணு பிள்ளை

## வாழ்க்கைச் சுருக்கம்

பொறியியல் படிப்பு படிக்கும் காலத்தில் சி.வி. ராமன், விக்ரம் சாராபாய் போன்றோரால் பாராட்டப் பெற்றவர். பின்னாளில் அப்துல் கலாமுடன் இஸ்ரோவில் பணியாற்றும் வாய்ப்புப் பெற்றவர்.
# சிவதாணு பிள்ளை

## பிரமோஸ் ஏவுகணை

இந்திய ரஷ்ய கூட்டு முயற்சியால் உருவான பிரமோஸ் ஏவுகணை திட்டத்தில் பங்களித்துள்ளர். பிரமோஸ் ஏவுகணை ஒலியை விட ஐந்து மடங்கு வேகமாக செல்லக்கூடியது.
# அணிச்சல்

**அணிச்சல்** (*cake*) எனப்படுவது திருமண விழா, பிறந்த நாள் விழா போன்ற திருநாட்களைக் கொண்டாடுவதற்குச் செய்யப்படும் சிற்றுண்டி வகையினைச் சேர்ந்த உணவுப் பண்டமாகும். அணிச்சல் நிறைய வகைகளாகக் காணப்படுகின்றது. ஆயினும் அணிச்சல் மாவு, சர்க்கரை, முட்டை மற்றும் வெண்ணெய் போன்ற பொருட்களின் கலவையில் செய்யப்படுகிறது.
# அணிச்சல்

## தோற்றம்

"கேக்" என்ற சொல்லுக்கு நீண்ட வரலாறு உண்டு. இந்த வார்த்தை வைக்கிங் காலத்தில் பழைய நார்ஸ் என்ற மொழியின் "காகா" என்ற வார்த்தையிலிருந்து தோன்றியது.
# அணிச்சல்

## வகைகள்

- மாவு அணிச்சல்
- வெண்ணெய் அணிச்சல்
- பழ அணிச்சல்
- சாக்லேட் அணிச்சல்
- மரக்கறி அணிச்சல்
- மசாலா அணிச்சல்
- மைதா அணிச்சல்
- தேங்காய் அணிச்சல்
# விளாதிமிர் ஆர்னோல்டு

**விளாடிமர் இகோரெவிசு ஆர்னோல்ட்** (Vladimir Igorevich Arnold 12 ஜூன் 1937 – 3 ஜூன் 2010) உருசிய கணிதவியலாளராவர். மாசுகோ மாநில பல்கலைக்கழக மாணவராக இருந்த போதே கணித கோட்பாடுகளை நிறுவிக் காட்டினார். படிப்பை முடித்துக் கொண்டபின் பேராசிரியராகப் பணியில் சேர்ந்தார். இவர் நகைச்சுவையாகப் பேசுவதிலும் வல்லவர். இவர் இறந்த பொழுது உருசிய அதிபர் கூறியது :
<blockquote>ஆர்னோல்டு இறந்தது ஒரு துக்க செய்தியாகும். இவரால் கணிதத் துறை முன்னேறியுள்ளது. நமது நாட்டிற்கே பெருமை சேர்த்த இவரை, இவரது சாதனையை அறிந்த ஒவ்வொருவர் நினைவிலும் வாழ்ந்து கொண்டே இருப்பார்.
</blockquote>
இவர் பல விருதுகளால் கவுரவிக்கப்பட்டுள்ளார்.1982ஆம் ஆண்டு இவருக்கு உலூயிசு நைரன்பர்கு என்பவருடன் சேர்த்து இவர்கள் நேரிலா வகைக்கெழுச் சமன்பாடுகளின் கோட்பாட்டுக்கு ஆற்றிய பங்களிப்புகளுக்காக கிராஃபோர்டு பரிசு வழங்கப்பட்டது.
1981 இல் இவர் பெயர் புதிதாகக் கண்டுபிடிக்கப்பட்ட சிறுகோளுக்கு (10031 Vladarnolda) இடப்பட்டுள்ளது.
# இராபர்ட் புருசு ஃபூட்

**இராபர்ட் புருசு ஃபூட்** (*Robert Bruce Foote*, செப்டம்பர் 22, 1834 - டிசம்பர் 29, 1912) என்பவர் பிரித்தானிய நிலவியல் வல்லுனரும், தொல்பொருள் ஆய்வாளரும் ஆவார். "வரலாற்றுக்கு முற்பட்ட இந்தியா" பற்றிய ஆய்வுகளின் தந்தை எனப் போற்றப்படுகிறார். இந்தியாவின் தமிழ்நாட்டில் உள்ள அதிரம்பாக்கத்தில் நிலப்பொதியியல் மதிப்பீட்டுக்காகப் பல கற்காலத் தொல்லியல் ஆய்வுகளைச் செய்தவர்.  
1863 ஆம் ஆண்டில் இவரது தொல்லியல் ஆய்வுகள் ஆரம்பமாயின, முதன் முதலாக பழைய கற்காலத்தைச் சேர்ந்த கற்கோடாரி ஒன்றை தமிழ்நாட்டில் சென்னைக்கருகில் பல்லாவரம் பகுதியில் கண்டுபிடித்தார். இக்கண்டுபிடிப்பின் பின்னர், இவர் வில்லியம் கிங் என்பவருடன் இணைந்து, தென்னிந்திய, மற்றும் மேற்கிந்தியாவில் இவ்வாறான பல பொருள்களைக் கண்டுபிடித்தார். 1884 ஆம் ஆண்டில் 3.5&nbsp;கி.மீ. நீள பெலும் குகையைக் கண்டுபிடித்தார். இது இந்தியத் துணைக்கண்டத்தில் உள்ள இரண்டாவது நீளமான குகை ஆகும். ஃபூட் தனது 24வது அகவை தொடக்கம் மொத்தம் 33 ஆண்டுகள் நிலவியல் ஆய்வுகளை நடத்தினார்.  
இராபர் ஃபூட் தனது இந்தியப் பங்களிப்புகளை நினைவுக் குறிப்புகளாக எழுதி 12 பாகங்களாக வெளியிட்டார். இந்திய நிலவியல் ஆய்வுக் கழகம் "Geological Features of the South Mahratta Country and Adjacent Districts" (மகாராட்டிரம், கருநாடகம், ஆந்திரப்பிரதேச மாநிலங்கள்) என்ற தலைப்பில் 1876 ஆம் ஆண்டில் வெளியிட்டது.
# இராபர்ட் புருசு ஃபூட்

## இதனையும் காண்க

- வில்லியம் கிங்
- மதராசியக் கலாச்சாரம்
- அதிரம்பாக்கம்
# செய்மதி இடஞ்சுட்டல்

**செய்மதி இடஞ்சுட்டல்** (Satellite navigation) என்பது புவியத் துழாவுகையுடைய தானியக்க புவி-வெளி இடமாக்கலைத் தரும் செய்மதிகளின் ஓர் அமைப்பு ஆகும். இது சிறிய மின்னணு அலைவாங்கிகளினால் அதன் (நிலநிரைக்கோடு, நிலநேர்க்கோடு, மற்றும் நிலக்குற்றுக்கோடு) இருப்பிடத்தைத் தீர்மானித்து, செய்மதியிலிருந்து வானொலி அலைகள் மூலம் சில மீட்டர்களுக்கு நேரச் செய்கணங்களை (time signals) பயன்படுத்திப் பார்வைக்கோட்டினூடாக (line-of-sight) செலுத்துகிறது. அலைவாங்கிகள், அறிவியல் சோதனைக்களுக்கு மேற்கோளிடப் பயன்பெறும் துல்லிய நேரத்தையும், இருப்பிடத்தையும் கணக்கிடுகிறது. புவியத் துழாவுகையுடைய செய்மதி நாவாயோட்டத்தைப் **புவி இடஞ்சுட்டல் செய்மதிக் கட்டகம்** அல்லது **புஇசெக** என தீர்மச்சொல்லாக்கப்பட்டுள்ளது.
# கோட்டை (சதுரங்கக் காய்)

**கோட்டை** அல்லது **யானை** (*Rook*, பாரசீகம்: *رخ*, வடமொழி: *रथ*) என்பது சதுரங்கத்தில் ஒரு காய் ஆகும். சதுரங்கத்தின் ஆரம்பத்தில் போட்டியாளர்கள் இருவரும் இரண்டு கோட்டைகள் வீதம் கொண்டிருப்பர்.
# கோட்டை (சதுரங்கக் காய்)

## ஆங்கிலத்தில்

இந்தக் காய் ஆங்கிலத்தில் *Rook, Castle, Tower, Marquess, Rector, Comes* ஆகிய பெயர்களில் அழைக்கப்படுகின்றது.
# கோட்டை (சதுரங்கக் காய்)

## நிலையும் நகர்வும்

சதுரங்க விளையாட்டின் ஆரம்பத்தில் *a1, h1* ஆகிய கட்டங்களில் வெள்ளைக் கோட்டைகளும் *a8, h8* ஆகிய கட்டங்களில் கறுப்புக் கோட்டைகளும் வைக்கப்பட்டிருக்கும். கோட்டையானது கிடையாகவோ செங்குத்தாகவோ கைப்பற்றப்படாத கட்டங்களினூடாக சதுரங்கப் பலகையின் எல்லையினுள் எவ்வளவு கட்டங்களிற்கும் செல்ல முடியும். கோட்டையானது எதிரியின் காய் நிலை பெற்றுள்ள கட்டத்திற்குச் செல்வதனூடாக எதிரியின் காயைக் கைப்பற்றிக் கொள்ளும். கோட்டையானது அரசனுடன் இணைந்து கோட்டை கட்டுதல் என்னும் சிறப்பு நகர்வையும் மேற்கொள்ளும்.
# கோட்டை (சதுரங்கக் காய்)

## சார்புப் பெறுமானம்

பொதுவாக, கோட்டைகள் குதிரைகளையும் அமைச்சர்களையும் விடப் பெறுமதி வாய்ந்தவை. இரண்டு கோட்டைகள் ஓர் அரசியை விடச் சிறிதளவு பெறுமதி வாய்ந்தவையாகக் கருதப்படும். கோட்டைகளும் அரசிகளும் பெருங்காய்களென்றும் அமைச்சர்களும் குதிரைகளும் சிறு காய்களென்றும் அழைக்கப்படும்.
# கோட்டை (சதுரங்கக் காய்)

## ஒருங்குறி

ஒருங்குறியில் கோட்டைக்கு இரண்டு குறியீடுகள் உள்ளன.  
<font size=5>♖</font> *U+2656*-வெள்ளைக் கோட்டை  
<font size=5>♜</font> *U+265C*-கறுப்புக் கோட்டை
# கோட்டை (சதுரங்கக் காய்)

## இதையும் பார்க்க

- கோட்டை கட்டுதல்
# கிள்ளான்

**கிள்ளான்**, (மலாய்: ***Klang***; ஆங்கிலம்: ***Klang*** அல்லது ***Kelang***; சீனம்: 巴生); என்பது மலேசியா, சிலாங்கூர் மாநிலத்தில், கிள்ளான் மாவட்டத்தில் அமைந்து உள்ள ஒரு நகரம்.  
சா ஆலாம் பெருநகரம், சிலாங்கூர் மாநிலத்தின் தலைநகரமாக மாறுவதற்கு முன்னர், கிள்ளான் நகரம் சிலாங்கூர் மாநிலத்தின் தலைநகரமாகத் திகழ்ந்து உள்ளது. இருப்பினும் வரலாறு சிறப்புமிக்க இந்த நகரம், இன்றும் சிலாங்கூர் மாநிலத்தின் அரச நகரமாக விளங்கி வருகிறது.  
கிள்ளான் எனும் பெயரில் கிள்ளான் மாவட்டமும் பெயர் கொண்டு உள்ளது. கிள்ளான் நகரம், கோலாலம்பூரில் இருந்து 32 கி.மீ மேற்கில் அமைந்து உள்ளது.
# கிள்ளான்

## வரலாறு

- **1867 - 1874** * கிள்ளான் போர் நடந்த காலக்கட்டம்
- **1880 - 1889** * சிலாங்கூரின் தலைநகரமாக இருந்த காலக் கட்டம் (கோலாலம்பூருக்கு முன்னால்)
- **1974 - 1977** * சிலாங்கூரின் தலைநகரமாக இருந்த காலக் கட்டம் (ஷா ஆலாமுக்கு முன்னால்)
- **1977** * கிள்ளான் மாநகராட்சி உருவாக்கப்பட்ட காலக் கட்டம்  
கிள்ளான் அரச நகரமானது வரலாற்றுக்கு முற்பட்ட காலத்தில் இருந்தே மனிதர்கள் வசிக்கும் இடமாக இருந்து வருகிறது. வெண்கலக் காலத்தின் தொட்டிகள், கோடாரிகள் மற்றும் பிற கலைப் பொருட்கள்; கிள்ளான் நகரின் அருகாமையிலும், கிள்ளான் நகரத்தின் உட்பகுதிகளிலும் கண்டுபிடிக்கப்பட்டு உள்ளன.
# கிள்ளான்

## வரலாறு

### வெண்கலக் காலத்துப் பொருட்கள்

கி.மு. 2-ஆம் நூற்றாண்டைச் சேர்ந்த ஒரு வெண்கல மணி கிள்ளான் பகுதியில் கண்டுபிடிக்கப்பட்டது. தற்போது பிரித்தானிய அருங்காட்சியகத்தில் உள்ளது.  
**துலாங் மாவாஸ்** என்று அழைக்கப்படும் *(குரங்கு எலும்புகள்)*; மற்றும் இரும்புக் கருவிகள்; ஒரு வெண்கல தொட்டி ஆகியவை கிள்ளான் பகுதியிலும்; அதற்கு அருகில் உள்ள இடங்களிலும் கண்டுபிடிக்கப்பட்டு உள்ளன.  
ஈய வளங்கள் நிறைந்த கிள்ளான்; கிள்ளான் பள்ளத்தாக்கு; ஆகிய இடங்கள் சிலாங்கூர் வரலாற்றிலும், மலாயா வரலாற்றிலும் முக்கியத்துவம் வாய்ந்தவை. 11-ஆம் நூற்றாண்டிலேயே மலாயாவின் பிற மாநிலங்கள் கிள்ளான் பள்ளத்தாக்கைச் சார்ந்து இருந்தவையாகக் குறிப்பிடப் படுகின்றது.
# கிள்ளான்

## வரலாறு

### நகரகிரேதாகமம் இலக்கியப் படைப்பில் கிள்ளான்

14-ஆம் நூற்றாண்டின் மஜபாகித் பேரரசின் *நகரகிரேதாகமம்* எனும் இலக்கியப் படைப்பிலும் கிள்ளான் குறிப்பிடப்பட்டு உள்ளது.  
மேலும் 1409 முதல் 1433 வரை மலாக்காவிற்குப் பயணம் செய்த சீனக் கடல் படைத் தளபதி செங் கோவின் தொடக்கக் கால கடல்சார் வரைபடங்களில் கிள்ளான் ஆறு குறிக்கப்பட்டு பெயரிடப்பட்டும் உள்ளது.  
15-ஆம் நூற்றாண்டில் மலாக்கா சுல்தானகத்தின் கட்டுப்பாட்டில் கிள்ளான் இருந்தது. மலாக்காவின் வரலாற்றுத் தலைவர் என்று கொண்டாடப்படுபவர் துன் பேராக். இவர் கிள்ளான் நகரத்தில் இருந்து தான் மலாக்காவிற்குச் சென்று மலாக்காவின் மூத்த அமைச்சரனார்.  
17-ஆம் நூற்றாண்டில், சிலாங்கூர் கடலோரப் பகுதிகளில், இந்தோனேசியாவில் இருந்து பூகிஸ் மக்கள் குடியேறத் தொடங்கினர். சிலாங்கூர் சுல்தானகம் 1766-ஆம் ஆண்டில் உருவாக்கப்பட்டது.
# கிள்ளான்

## பிரபலமான இடங்கள்

கிள்ளானில் சுற்றுலா ஈர்ப்பு இடங்கள் என்றால் “ஆலாம் சா” மாளிகை, “சுல்தான் சுலைமான்” பள்ளிவாசல், தெங்கு சாலை லிட்டில் இந்தியா, கேரித் தீவு மற்றும் ஸ்ரீ சுந்தராஜா பெருமாள் ஆலயம் போன்றவற்றைக் குறிப்பிடலாம்.
# கிள்ளான்

## சுல்தான் அப்துல் அஜீஸ்

- சுல்தான் அப்துல் அஜீஸ் அரசர்க்குரிய காட்சியகம் (Galeri Diraja Sultan Abdul Aziz)
1909 இல் கட்டப்பட்ட நேர்த்தியான சுல்தான் சுலைமான் கட்டிடத்தில் ராயல் கேலரி உள்ளது.
- இந்திய முஸ்லீம் தெங்கு கெளனா மசூதி (Masjid India Muslim Tengku Kelana)
- மன்னர் அப்துல்லா கட்டிடம் (Gedung Raja Abdullah)
# உயிரியல் முறைகேடு

**உயிரியல் முறைகேடு** (Bio-piracy) என்பது சுதேச மக்களால் ஆக்கப்பட்ட உள்நாட்டு அறிவு மற்றும் புலமை என்பன அவர்களின் அனுமதியின்றியும் அதற்கான சரியான இழப்பீடு மற்றும் அவர்களுக்குரியதென்ற அங்கீகாரம் என்பன வழங்கப்படாமலும் இலாப நோக்கிலான வர்த்தக நடவடிக்கைகளுக்காக மற்றவர்களால் உபயோகப்படுத்தப்படுதல் ஆகும். எடுத்துக்காட்டாக உயிரியல் ஆக்குனர்கள் சுதேச அறிவின் அடிப்படையில் பெற்ற அறிவினைக் கொண்டு ஆக்கிய மருத்துவ தாவரம் ஒன்று பின்னாளில் மருந்து கம்பனி ஒன்றினால் அதனை முதலில் வெளியிட்ட சுதேச மக்கள் பற்றிய எந்தவொரு வெளிப்படுத்தலும் இன்றி தமது சொந்த ஆக்கமாக சொத்துரிமைப் படுத்தப்பட்டுவிடுகின்றது.  
உயிரியல் முறைகேடு என்பது பன்னாட்டு நிறுவனங்கள் மற்றும் பிற நிறுவனங்கள் உயிரி வளங்களைப் பயன்படுத்துவதைக் குறிக்கப் பயன்படுத்தப்படும் சொல், இது சம்பந்தப்பட்ட நாடுகள் மற்றும் நபர்களிடமிருந்து உரிய அங்கீகாரம் இல்லாமல் இழப்பீடு செலுத்தாமல் உள்ளது.
தொழில்மயமான நாடுகளில் பெரும்பாலானவை நிதி ரீதியாக பணக்காரர்களாக இருக்கின்றன, ஆனால் பல்லுயிர் மற்றும் பாரம்பரிய அறிவில் ஏழ்மையானவை. இதற்கு நேர்மாறாக வளரும் மற்றும் வளர்ச்சியடையாத உலகம் பல்லுயிர் மற்றும் உயிர் வளங்கள் தொடர்பான பாரம்பரிய அறிவு ஆகியவற்றால் நிறைந்துள்ளது. உயிர் வளங்கள் தொடர்பான பாரம்பரிய அறிவு நவீன பயன்பாடுகளை உருவாக்க பயன்படுத்தப்படலாம் மற்றும் அவற்றின் வணிகமயமாக்கலின் போது நேரம், முயற்சி மற்றும் செலவினங்களை மிச்சப்படுத்தவும் பயன்படுத்தலாம்.  
வளர்ந்த மற்றும் வளரும் நாடுகளுக்கு இடையே உள்ள அநீதி, போதிய இழப்பீடு மற்றும் நன்மைப் பகிர்வு ஆகியவற்றின் உணர்தல் அதிகரித்து வருகிறது. எனவே, சில நாடுகள் தங்கள் உயிரியல் வளங்கள் மற்றும் பாரம்பரிய அறிவு போன்ற அங்கீகரிக்கப்படாத சுரண்டலைத் தடுக்க சட்டங்களை உருவாக்குகின்றன.
# செம்புற்று

**செம்புற்று** (*Garden strawberry*, *strawberry*) எனப்படுவது ஒருவகைச் சாறு நிறைந்த சிவப்பு நிற பழவகை தரும் செடி ஆகும். இதன் சுவை குளிர்களிக் கலவை (Icecream flavour), அணிச்சல் கலவை (Cake flavour) மற்றும் மிட்டாய்க் கலவை (chocalate flavour) மூலம் அதிகம் அறியப்படுகிறது. இதன் கவர்ச்சியான அடர்சிகப்பு நிறம் மூலம் மானிடர்களால் விரும்பி உண்ணத்தக்க பழமாகவும் உள்ளது.
# கலம்காரி கலை

வாழ்க்கை நிகழ்வுகளைக் காட்சிப் படுத்தும் கலம்காரி ஆடை. தேசிய கைவினைப் பொருள்கள், மற்றும் கைத்தறி அருங்காட்சியகம், புது தில்லி]]
**கலம்காரி கலை** என்பது ஆந்திராவின் பழமையான கலையாகும். இக்கலை வடிவம் கையால் வரைந்தோ அல்லது அச்சுப் பதித்தோ தயாரிக்கப்படும் பருத்தி காடா துணி ஆகும். கலம்காரி என்பதன் பொருள் என்ன? பாரசீக மொழியில் *கலம்* என்றால் பேனா என்று பொருள். *காரி* என்பது கலைவடிவம் என்று பொருள்படும். கலம்காரி என்பது பேனாவால் செய்யப்படும் வேலைப்பாடு ஆகும். இந்த ஒவியங்கள் பெரும்பாலும் காளஹஸ்தி பகுதியில் உள்ள கோயில்களின் திரைச்சீலைகள், சுவரில் மாட்டும் ஓவியங்கள், தேரில் கட்டும் வண்ண வண்ணத் திரைச்சீலைகள் போன்றவற்றில் காண இயலும். போச்சம்பள்ளி துணி வகைகளிலும் காண முடியும்.
முகலாயர்கள் மற்றும் கோல்கொண்டா சுல்த்தான்களின் ஆதரவு பெற்ற இக்கலை ஆந்திரபிரதேச மாநிலம், கிருஷ்ணா மாவட்டம், மசூலிப்பட்டினம் நகர் அருகே அமைந்துள்ள *பெத்தனா* என்னுமிடத்தில் தொடங்கி வளர்ந்தது.
# கலம்காரி கலை

## இரண்டு கலம்காரி பாணிகள்

இந்திய கலம்காரி கலையில் இரண்டு பாணிகள் உள்ளன. முதலாவது திருக்காளத்தி பாணி மற்றொன்று மச்சிலிப்பட்டணம் பாணி. முழுவதும் கைவேலைப்பாடுகளால் தயாராகும் திருக்காளத்தி கலம்காரியில் பேனாவைப் பயன்படுத்திக் கையால் வரைந்து பின் வண்ணம் அடிக்கப்படுகிறது. இந்த கலம்காரி பாணி இந்துக் கோவில்களின் ஆதரவுடன் வளர்ந்தது. எனவே இதற்கு இந்து மத அடையாளம் உண்டு. எடுத்துக்காட்டாக கோவில்களில் பயன்படும் அழகிய திரைச்சீலைகள், சுவரில் தொங்கும் ஓவியங்கள், தேரில் இடம்பெறும் வண்ண வண்ணத் திரைச்சீலைகள் போன்றவை இராமாயணம், மகாபாரதம் மற்றும் புராணங்களிலிருந்து எடுக்கப்பட்டக் காட்சிகளுடனும் கடவுளர் உருவங்களுடனும் கலம்காரி வேலைப்பாட்டுடன் அமைந்துள்ளன. திருக்காளத்தி கலம்காரி கலை இந்த அளவிற்கு வளர்ந்து புகழடைந்ததற்கு அகில இந்திய கைவினைக் கழகத்தின் தலைவி *திருமதி.கமலாதேவி சட்டோபாத்யாயா* அவர்களே முழுமுதற்காரணம் ஆவார். இயற்கைச் சாயங்களை மட்டுமே பயன்படுத்தும் கலம்காரி கலையில் கடினமான பதினேழு படிகள் உள்ளன.  
மும்பையில் உள்ள *ஜே.ஜே.கலைப் பள்ளி* (J. J. School of Art, Mumbai) கலம்காரி கலையால் பெரிதும் பயனடைந்துள்ளது. இந்நிறுவனம் பட்டுத்துணிகளில் இக்கலையை முயன்று வருகிறது. (எடுத்துக் காட்டு முடிச்சிட்டு சாயமிடும் (tie and dye textiles) ஆந்திரப் பிரதேசம், போச்சம்பள்ளி துணி வகைகள்).
# கலம்காரி கலை

## வரலாறு

கலம்காரி கலை மிகவும் பழமை வாய்ந்தது. இடைப்பட்ட காலத்தில் இக்கலை பெற்ற வளர்ச்சி வசதி படைத்த கோல்கொண்டா சுல்தானகம் மற்றும் ஐதராபாத் நிசாம்கள் ஆகியோரைச் சுற்றியே அமைந்திருந்தது. ஆந்திரபிரதேசத்தில் பல குடும்பங்கள் இக்கலையைத் தொழிலாகவும் வருவாயீட்டும் வழியாகவும் ஆக்கிக்கொண்டனர்.  
கலம்காரி என்பது பேனாவைப் பயன்படுத்தித் துணியில் அழகுபடுத்தும் பழங்காலக் கலை. அழகிய வேலைப்பாடு மிகுந்த மாதிரியுருக் கோலங்களைத் (patterns) தாவரச் சாயங்கள் மூலம் வரையப்பட்ட அல்லது அச்சிடப்பட்டத் துணி வகையைக் குறிப்பதற்கு இந்தக் கலம்காரி என்ற சொல் முக்கியமாகப் பயன்படுத்தப்பட்டது. இவ்வகையான துணிகள் தற்போது இந்தியாவில் பல பகுதிகளிலும் தயாராகின்றன. எனினும் தென்மாவட்டங்களில் தான் இன்னமும் பழங்காலக் கலைமுறைப்படி தயாரிக்கப்படுவதால் கலம்காரி என்றால் அது தென்மாவட்டங்களில் தயாராகும் துணிகளையே குறிக்கிறது. பேனாவால் பல கோலங்கள் வரையும் கலை ஆந்திரபிரதேசத்தில் தான் தொழிலாக வளர்ந்து வருகிறது. அச்சிடப்பட்டத் துணிகளிலும் கூட நுண்ணிய மாதிரியுரு கோலங்கள் மற்றும் கண்கவர் வண்ணக்கலவைகள் எல்லாம் பேனாவினாலேயே வரையப்படுகின்றன. ஆந்திரபிரதேசத்தில் கடற்கரை ஆந்திரா மற்றும் கோல்கொண்டா பகுதிகளில் பணிபுரியும் கலம்காரி கலைஞர்களை ஆதரித்த முகலாயர்கள் ஒரு குறிப்பிட்ட பெயரில் இந்த துணிகளுக்குப் பெயரிட விரும்பினர். இவர்கள் இந்த வகை துணிகளுக்குச் சூட்டிய பெயர் கலம்கார் (Qua-lamkars) என்பதாகும்.  
பழங்காலத்தில் பாடகர்கள், இசைக் கலைஞர்கள் மற்றும் ஓவியர்கள் ஒரு குழுவாக இணைந்து கிராமம் கிராமமாகச் சென்று, மக்களிடம் இந்து சமய புராணக் கதைகளைச் சொல்லுவது வழக்கம். நாளடைவில் இந்தக் கதைகளைச் பெரிய ஓவியச்சீலைகளைகளில் (large bolts of canvas) சாயங்களைப் பயன்படுத்திக் காட்சிகளாக வரைந்து அவற்றின் உதவியோடு கதை சொல்லத் தொடங்கினர். இவ்வாறுதான் முதல் கலம்காரி ஓவியம் தோன்றியது. இந்துக் கோவில்களில் பெரிய ஓவியச்சீலைகளில் புராணக் கதைகள் கலம்காரி ஓவியங்களாக வரையப்பட்டுள்ளதைப் போன்றே வண்ணக் கண்ணாடிகளில் வரையப்பட்ட ஓவியங்கள் கிறித்துவ தேவலாயங்களிலும் அழகுற அமைக்கப்பட்டுள்ளன.  
இடைப்பட்ட நாட்களில் சற்றே தளர்ச்சியுற்றாலும் இந்தியாவிலும் அயல்நாடுகளிலும் இக்கலை மீண்டும் எழுச்சி பெற்றுள்ளது.கடந்த 18ஆம் நூற்றாண்டிலிருந்தே ஆங்கிலேயர்கள் இவ்வாறு அலங்காரப் படுத்தப்பட்ட துணிவகைகளில் ஆர்வம் கொண்டிருந்தனர்.
# கலம்காரி கலை

## கலம்காரி செய்முறை நுட்பம், உத்திகள்

முரடான பருத்திக் காடாத் துணியானது குங்கிலியம் (பிசின்) மற்றும் பசும்பாலில் ஒரு மணி நேரம் மூழ்கியிருக்கும்படி வைக்கப்படுகிறது. இதனால் துணிக்குப் பளபளப்பும், வழவழப்பும் கிடைக்கின்றன. பின்பு நொதிக்க வைக்கப்பட்ட வெல்லம் மற்றும் நீர் கலந்த கலவையில் கூரான மூங்கில் குச்சி நனைக்கப்பட்டு துணியில் வடிவ விளிம்பு வரைவு கோடுகளாலான (contour) ஓவியம் வரையப்படுகிறது. பின்பு அக்கோட்டிலேயே தாவரச் சாயம் பயன்படுத்தி ஓவியம் வரையப்படுகிறது. இவ்வாறு ஒவ்வொரு வண்ணமாகத் தனித்தனியே வரையப்படுகிறது. இறுதியாகக் கலம்காரி துணி நீரில் அலசப்படுகிறது. ஒரு துணி மீண்டும் மீண்டும் குறைந்தது 20 முறைகளாவது இவ்வாறு அலசப்பட வேண்டியிருக்கும். வேண்டிய நுணுக்கங்களைப் (effects) பெற பசுஞ்சாணம், விதைகள், செடிகள், நசுக்கிய மலர்கள் எல்லாம் பயன்படுத்தப்படுகிறது  
குங்கிலியத்துக்குப் பதிலாக கடுக்காயைப் பயன்படுத்தலாம். ஆனால் கடுக்காயிலுள்ள அதிக அளவு பதத்துவர் (tannin) காரணமாக கடுக்காயுடன் பசும்பாலுக்குப் பதில் எருமைப்பால் கலந்த கலவையில் காடாத்துணி ஊறவைக்கப்படுகிறது.
# ஒருங்குறியில் சதுரங்க காய்கள்

**ஒருங்குறி**யில் **சதுரங்க காய்கள்** அங்கமாக உள்ளன. சதுரங்கக் காய்களை குறிக்க படிமங்களைப் பயன்படுத்துவதற்கு மாற்றாக ஒருங்குறி வரியுருத் தொகுதியிலேயே அவை இடம் பெற்றுள்ளன. இதனால்:  
- அட்சர சதுரங்க குறியீட்டில், காயைக் குறிக்கும் எழுத்துக்கு மாற்றாக இந்த வரியுரு பயனாகிறது; காட்டாக **Nc6** என்று குறிப்பதற்கு மாற்றாக **** இடலாம். இதனால் சதுரங்க நகர்த்தல்களை மொழித்தளையின்றி படிக்க இயலும். (பல மொழிகளிலும் சதுரங்கக் காய்களின் பெயர்களும் எழுத்துக் குறியீடுகளும் வெவ்வேறாக உள்ளன.)
- ஓர் வரைபடத் தொகுப்பியைக் கொண்டில்லாமல் வழமையான உரைத் தொகுப்பி அல்லது சொற்செயலி மூலமாக சதுரங்க ஆட்டங்களை விவரிக்கலாம்.  
இவற்றைக் கணித்திரையில் காட்டவும் அச்சிடவும் நல்ல ஒருங்குறி ஆதரவளிக்கும் எழுத்துருக்களைக் கொண்டிருக்க வேண்டும்.
# ஒருங்குறியில் சதுரங்க காய்கள்

## ஒருங்குறி குறியெண்ணும் மீயுரை குறியீட்டு மொழியும்

சதுரங்க காய்கள் ஒருங்குறியின் இதர குறியீடுகள் தொகுதியில் உள்ளன.
# ஒருங்குறியில் சதுரங்க காய்கள்

## ஒருங்குறி குறியீடுகளாலான சதுரங்கப் பலகை

| 8 | <span>♜</span> | <span>♞</span> | <span>♝</span> | <span>♛</span> | <span>♚</span> | <span>♝</span> | <span>♞</span> | <span>♜</span> |
| --- | --- | --- | --- | --- | --- | --- | --- | --- |
| 7 | <span>♟</span> | <span>♟</span> | <span>♟</span> | <span>♟</span> | <span>♟</span> | <span>♟</span> | <span>♟</span> | <span>♟</span> |
| 6 | <span>
</span> |  |  |  |  |  |  |  |
| 5 | <span>
</span> |  |  |  |  |  |  |  |
| 4 | <span>
</span> |  |  |  |  |  |  |  |
| 3 | <span>
</span> |  |  |  |  |  |  |  |
| 2 | <span>♙</span> | <span>♙</span> | <span>♙</span> | <span>♙</span> | <span>♙</span> | <span>♙</span> | <span>♙</span> | <span>♙</span> |
| 1 | <span>♖</span> | <span>♘</span> | <span>♗</span> | <span>♕</span> | <span>♔</span> | <span>♗</span> | <span>♘</span> | <span>♖</span> |
| a | b | c | d | e | f | g | h | } |
# வார்ப்புரு:ஒருங்குறியில் சதுரங்கக் காய்கள்

| பெயர் | காய் | குறியெண் | எச்டிஎம்எல் |
| --- | --- | --- | --- |
| <font size=5></font> | U+2654 | &amp;#9812; |  |
| <font size=5></font> | U+2655 | &amp;#9813; |  |
| <font size=5></font> | U+2656 | &amp;#9814; |  |
| <font size=5></font> | U+2657 | &amp;#9815; |  |
| <font size=5></font> | U+2658 | &amp;#9816; |  |
| <font size=5></font> | U+2659 | &amp;#9817; |  |
| </noinclude> |  |  |  |
# ஔவையார் (சங்ககாலப் புலவர்)

காலந்தோறும் வாழ்ந்த **ஔவையார்** என்னும் புலவர்களில் இந்த ஔவையார் சங்ககாலப் புலவர். எட்டுத்தொகையில் உள்ள புறநானூறு, அகநானூறு, நற்றிணை, குறுந்தொகை ஆகிய நான்கு நூல்களில் இவரது **பாடல்கள் 59** உள்ளன. அவற்றில் **புறத்திணைப் பாடல்கள் 33.** ஏனைய **26 அகத்திணைப் பாடல்கள்**.  
அதிக பாடல்களைப் பாடிய புலவர் வரிசையில் இவர் 9 ஆம் நிலையில் உள்ளார். ஐங்குறுநூறு தொகுப்பில் **100 பாடல்கள்** பாடிய புலவர்களை விட்டுவிட்டுப் பார்த்தால், சங்கநூல்களில் அதிக பாடல்கள் பாடிய புலவர்கள் வரிசையில் இவர் கபிலர், பரணர் ஆகியோருக்கு அடுத்த நிலையில் உள்ளார். இவருக்கு அடுத்த நிலையில் உள்ள நல்லந்துவனார் 40 பாடல் பாடியவராகக் காணப்படுகிறார்.
# ஔவையார் (சங்ககாலப் புலவர்)

## ஔவையின் தோற்றப் பொலிவு

பலரது உள்ளப் பதிவில் இருக்கும் கிழவிப் பருவம் சங்ககால ஔவைக்கு இல்லை. அதியமான் தன்னை அழைத்ததாக இவரது பாடலில் உள்ள தொடர் இவரது இளமை எழிலைக் காட்டுகிறது. ஔவை ஒரு விறலி. மடப்பத்தன்மை பொருந்திய மடவரல். மை தீட்டிய கண்களும், வாட்டமான நெற்றியும் கொண்டவள். எடுப்பான இடுப்பில் அழகிய அணிகலன்களை அணிந்திருந்தாள்.
# ஔவையார் (சங்ககாலப் புலவர்)

## ஔவையாரால் பாடப்பட்ட புலவர்கள்

- ஔவையார் அதியமான் போன்றோரைப் பாடியது மட்டுமன்றி, அவரது காலத்தில் அல்லது அவரது காலத்திக்கு முன் வாழ்ந்த இரண்டு புலவர்களைத் தம் பாடல்களில் குறிப்பிட்டுள்ளார்.  
- வெள்ளிவீதியார் என்னும் பெண் புலவர் தன் காதலனைத் தேடிக்கொண்டு சென்றது போலத் தலைவி ஒருத்தி தன் தலைவன் இருக்குமிடத்துக்கே செல்ல விரும்பினாளாம்.
- அதியமான் அன்று ஒருநாள் எழுவரை வென்று அவர்களது ஏழு முடிகளை மார்பில் அணிந்துகொண்டதை ஔவையால் பாட முடியவில்லையாம். இன்று அதியமான் கோவலூரை அழித்ததைப் பரணர் பாடினாராம்.
# ஔவையார் (சங்ககாலப் புலவர்)

## ஔவையாரால் பாடப்பட்ட அரசர்கள்

வேந்தர்
- சேரமான் மாரி வெண்கோ, சோழன் இராசசூயம் வேட்ட பெருநற்கிள்ளி, பாண்டியன் கானப்பேரெயில் தந்த உக்கிரப் பெருவழுதி ஆகிய மூவரும் நண்பர்களாகக் கூடி மகிழ்ந்திருக்கக் கண்டு, வானத்து மீன்கள் போலவும், மழையின் திவலைகள் போலவும் உயர்ந்தோங்கிப் பொலிக என வாழ்த்தினார்.
வள்ளல்கள்
- அதியமான் நெடுமான் அஞ்சி, அதியமான் அஞ்சி மகன் பொகுட்டெழினி ஆகியோரை ஔவை பல பாடல்களில் போற்றியுள்ளார்.
- மூவேந்தர் பறம்புமலையை முற்றியிருந்தபோது அவன் வளர்த்த குருவிப் பாட்டம் பறந்து சென்று நெற்கதிர்களைக் கொண்டுவந்து தந்து பாரிக்கு உணவளித்தனவாம்.
- விறலியர் சமைத்த கீரையோடு சேர்த்துச் சமைத்து உண்பதற்கு ஔவையார் நாஞ்சில் வள்ளுவனிடம் அரிசி கேட்டாராம். இந்த வள்ளுவன் தன் தகுதிக்கு அரிசி தருவது இழிவு எனக் கருதிப் போர்க்களிறு ஒன்றைப் பரிசாகத் தந்தானாம். இதனைத் **தேற்றா ஈகை** எனக் குறிப்பிட்டு ஔவை வருந்துகிறார்.
பிறர்
- வாய்மொழி முடியன் களிற்றில் உலா வருவானாம்.
- அதியர் கோமான் என்று அதியமானையும் அவன் மகன் எழினியையும் ஔவை போற்றுகிறார்.
- கோசர் பறை முழக்கியும், சங்கு ஊதியும் வரி தண்டுவது போல அலர் தூற்றினார்களாம்.
- அதியமான் மழவர் பெருமகன்
# ஔவையார் (சங்ககாலப் புலவர்)

## ஔவையாரால் பாடப்பட்ட அரசர்கள்

### ஔவையார் காட்டும் அதியமான்

அதியமானை ஔவையார் பலவாறாகப் போற்றிப் புகழ்ந்துள்ளார்.
- அதியமானின் முன்னோர் தன் நாட்டுக்குக் கரும்பைக் கொண்டுவந்து பயிரிட்டனர்.
- அதியர் பெருமகன்.
- குதிரை, யானை, தோல் படைகள் பயிற்சி மிக்கவை.
- தடியடிக்கு அஞ்சாத பாம்பு போன்றவன்.
- பகைவர்களுக்கு வீர-மரணம் தந்தான்
- பிறந்த மகனைக் கண்டபோதும் இவனது சினக்கண் மாறவில்லை.
- நண்பர்களிடம் குளிக்கும் யானை போல் அடங்குவான். பகைவர்களிடம் மதம் பிடித்த யானை ஆகிவிடுவான்.
- வீட்டுக் கூரையில் செருகி வைக்கப்பட்டுள்ள தீக்கடைக்கோல் வீட்டை எரிக்காமல் உதவுவது போல் உதவுபவன்.
- மான் கூட்டத்தில் மறப்புலி போன்றவன்.
- ஒரு நாளைக்கு எட்டு தேர் செய்யும் தச்சன் ஒரு மாத காலம் செய்த தேர்போல் வலிமை மிக்கவன்.
- அதியமான் நடுகல் ஆயினான்.
பண்புகள்
- குழந்தையின் மழலை போன்ற என் பாடலைப் போற்றியவன்.
- என்றாலும் அவன் தீ. அதில் குளிர் காயலாம்.
- அதியமான் பரிசில் தரக் காலம் கடத்தினான்.
- அதியமான் பரிசில் தரக் காலம் கடத்தினாலும் யானைக் கையில் இருக்கும் சோற்றுக் கவளம் போல அது பயன்படும்.
- விறலியரைப் போற்றுபவன்
- கள் கொஞ்சமாக இருந்தால் ஔவைக்குக் கொடுத்துவிடுவானாம். அதிகமாகக் கிடைத்தால் ஔவை பாடப் பாட உண்டு மகிழ்வானாம்.
- வெள்ளி வட்டிலில் உணவு படைப்பான்
# ஔவையார் (சங்ககாலப் புலவர்)

## ஔவையார் தரும் அரிய செய்திகள்

வழமை
- ஐயவி புகைத்தல் சமாதானத்தின் அடையாளம்  
அரிய தொடர்கள்
- வான் தோய்வு அற்றே காமம்
- மெய்புகு அன்ன கைவர் முயக்கம்
- இமயமும் துளங்கும் பண்பினை (தலைவனை)
- பொற்கோல் அவிர்தொடி தற்கெழு தகைவி (பரத்தையை)
- புலவர் புகழ்ந்த நார் இல் பெருமரம் (கொன்றை)
- முட்டுவேன்கொல் தாக்குவேன்கொல்
- அறம்புரி கொள்கை நான்மறை முதல்வர் (அந்தணர்)  
பண்பு
- உண்டாயின் பதம் கொடுத்து, இல் ஆயின் (இருப்பதை) உடன் உண்ணும்
- நாடாகு ஒன்றா, காடு ஆகு ஒன்றா, அவல் ஆகு ஒன்றா, நிசை ஆகு ஒன்றா, எவ்வழி நல்லவர் ஆடவர், அவ்வழி நல்லை வாழிய நிலனே
- சிறியகட் பெறினே எமக்கு ஈயும் மன்னே, பெரியகட் பெறினே யாம் பாடத் தான் மகிழ்ந்து உண்ணும் மன்னே
- வாடு முலை ஊறிச் சுரந்தன \மார்பில் வெட்டப்பட்டுப் போர்களத்தில் மாண்டு கிடக்கும் மகனைக் கண்ட தாய்க்கு  
உவமை
- இல் இறைச் செருகிய ஞெலிகோல் (கொள்ளிக்குச்சி) போல வல்லாண் போர்க்களத்தில் தோன்றுவான்
- எழுமரம் (மதில் கதவு தாழ்ப்பாள் மரம்) கடுக்கும் தாள் தோய் தடக்கை  
வரலாறு
- அதியர் குடியினர் முதன்முதலில் கரும்பை இறக்குமதி செய்து பயிரிட்டனர்.
- வெண்ணி அரசன் கைவண் கிள்ளி  
நயம்பட உரைத்தல்
- தொண்டைமானின் போர்க்கருவிகள் நெய்பூசி வைக்கப்பட்டுள்ளதையும், அதியமானின் படைக்கருவிகள் மழுங்கிய கூர்மையை வடிக்கக் கொல்லன் உலையில் உள்ளதையும் சுட்டிக் காட்டி, தொண்டைமான் போர்ப்பயிற்சி இல்லாதவன் என்பதை நயம்பட எடுத்துரைக்கிறார்.
# ஔவையார் (சங்ககாலப் புலவர்)

## கருவிநூல்

- எட்டுத்தொகை நூல் பாடல்கள்
- சங்க இலக்கியம் (பாட்டும் தொகையும்), எஸ். வையாபுரிப்பிள்ளை இரண்டாம் பதிப்பு, 1967.
# பிரெஞ்சுப் புரட்சிப் போர்கள்

**பிரெஞ்சுப் புரட்சிப் போர்கள்** (*French Revolutionary Wars*) என்பன 1792 முதல் 1802 வரை பிரெஞ்சுப் புரட்சியாளர் அரசுக்கும் பல ஐரோப்பிய நாடுகளுக்கும் இடையே நடந்த தொடர் போர்களைக் குறிப்பதாகும். பிரெஞ்சுப் புரட்சியின் உணர்ச்சி வேகத்திற்கும் படைத்துறை புதுமைகளுக்கும் இச்சண்டைகள் சான்று பகர்ந்தன. பிரெஞ்சுப் புரட்சிகர படைகள் பல எதிர் கூட்டணிகளை வெற்றி கண்டதோடு பிரெஞ்சு ஆளுமையை தாழ் நாடுகள், இத்தாலி மற்றும் ரைன்லாந்து பகுதிகளுக்கு விரிவாக்கினர். பெரும்பாலான மக்கள் கூட்டமாக இணைந்த (*லெவீ ஆன் மாஸ்* என பிரான்சியத்தில் குறிப்பிடப்படும்) இந்தப் போர்களில் பல்லாயிரக் கணக்கான படைவீரர்கள் பங்கேற்றனர்.  
பிரெஞ்சுப் புரட்சிப் போர்கள் வழமையாக இரண்டு காலகட்டங்களாக, முதல் கூட்டணி (1792–1797) மற்றும் இரண்டாம் கூட்டணி (1798–1801), பிரிக்கப்படுகிறது. இந்த இரு காலகட்டங்களிலும் பிரான்சு பெரிய பிரித்தானியாவுடன் தொடர்ந்து 1793 முதல் 1802 வரை போரிட்ட வண்ணம் இருந்தது. 1802இல் அமீயன்சு உடன்பாட்டிற்குப் பிறகு அமைதி திரும்பியது. இருப்பினும் விரைவாகவே நெப்போலியப் போர்கள் துவங்கின. பொதுவாக அமீயன்சு உடன்பாடு பிரெஞ்சுப் புரட்சிப் போர்களின் முடிவைக் குறிப்பதாக கருதப்பட்டாலும் 1802க்கு முன்னரும் பின்னரும் நடந்த நிகழ்வுகள் நெப்போலியப் போர்களுக்கு காரணமாக அமைந்திருந்தன.
# பிரெஞ்சுப் புரட்சிப் போர்கள்

## முதல் கூட்டணிப் போர்

1792 - 1797 காலகட்டத்தில் முடியாட்சியை ஒழித்த புரட்சிகர பிரான்சை கட்டுப்படுத்த ஐரோப்பாவின் மற்ற பல முடியாட்சிகள் ஒன்றிணைந்து நடத்திய முதல் முயற்சியே **முதல் கூட்டணிப் போர்** என அழைக்கப்படுகிறது. 1792ஆம் ஆண்டில் ஏப்ரல் 20இல் ஆத்திரியாவின் அப்சுபர்க் முடியாட்சியுடன் பிரான்சு போரிடுவதாக அறிவித்தது. சில வாரங்களிலேயே பிரசிய இராச்சியம் ஆத்திரியர்களின் பக்கம் சேர்ந்தது. இந்த இரு நாடுகளும் பிரான்சின் நிலம்,கடல் பகுதிகளை ஆக்கிரமித்தன; பெரிய பிரித்தானிய இராச்சியம் பிரான்சின் மாநிலங்களில் எழுந்த எதிர்ப்புகளுகு துணை புரிந்தது. மேலும் டூலோன் நகரை சிறை பிடித்தது. பிரான்சு 1793இல் நீர்வென்டன் சமரிலும் வென்டீ உள்நாட்டுக் கலகத்திலும் தோல்வியுற்றது. இதனால் பொங்கி எழுந்த பிரான்சு ஏப்ரல் 6, 1793இல் பொதுப் பாதுகாப்பு குழு ஏற்படுத்தியதுடன் *லெவி ஆன் மாஸ்* என அறியப்பட்ட பேரெழுச்சி மூலம் 18 வயது முதல் 25 வரை இருந்த அனைத்து இளைஞர்களையும் படைவீரர்களாக சேர்த்துக் கொண்டது. இந்த இளைஞர் படை எதிர் தாக்குதல்கள் நடத்தி ஆக்கிரமித்தவர்களை வெளியேற்றியதுடன் இல்லாது பிரான்சின் எல்லை கடந்தும் நிலப்பகுதிகளை வென்றனர். மே 1795இல் பேத்தாவியக் குடியரசை தங்களது வெளிமாநிலமாக நிறுவினர். முதல் பேசல் உடன்பாட்டின்படி பிரசிய ரைன்லாந்து பகுதியை கைப்பற்றினர். கேம்போ ஃபோர்மினோ உடன்பாட்டின்படி புனித உரோமன் பேரரசு ஆத்திரிய நெதர்லாந்துப் பகுதியை விட்டுக் கொடுத்தது. வடக்கு இத்தாலியில் பல பிரான்சிய வெளிமாநிலக் குடியரசுகள் நிறுவப்பட்டன. எசுப்பானியா பிரான்சுடன் தனி அமைதி உடன்பாடு (இரண்டாம் பேசல் உடன்பாடு) கண்டது. 1795இல் பிரெஞ்சு டைரெக்டரி செருமனியின் பகுதிகளையும் வடக்கு இத்தாலியையும் கைப்பற்றத் திட்டமிட்டுச் செயலாற்றியது.  
ஆல்ப்சு மலைகளின் வடக்கே ஆத்திரியாவின் ஆர்ச்டியூக் சார்லசு 1796இல் சிவற்றை மீட்டபோதும் நெப்போலியன் பொனபார்ட் சார்டீனியா மீதும் இத்தாலியின் போ ஆற்றுப் பள்ளத்தாக்கில் ஆத்திரியா மீதும் வெற்றி கண்டார். இவற்றைத் தொடர்ந்து லோபென் அமைதி உடன்பாடும் கேம்போ ஃபோர்மியோ உடன்பாடும் (அக்டோபர் 1797) ஏற்பட்டன.  
இவ்வாறு பிரான்சிற்கு எதிரான முதல் கூட்டணியில் பிரித்தானியாவைத் தவிர பிற நாடுகள் தோல்வியைத் தழுவின.
# பிரெஞ்சுப் புரட்சிப் போர்கள்

## இவற்றையும் காண்க

- நெப்போலியன் பொனபார்ட்
- நெப்போலியப் போர்கள்
# முதல் பிரெஞ்சுக் குடியரசு

**முதலாம் பிரெஞ்சுக் குடியரசு** (*French First Republic*) செப்டம்பர் 22, 1792இல் புதியதாக அமைக்கப்பட்ட தேசிய பேரவை மூலம் உருவானது. இந்தக் குடியரசு 1804ஆம் ஆண்டு நெப்போலியன் பொனபார்ட் அமைத்த முதலாம் பிரெஞ்சுப் பேரரசு உருவானதைத் தொடர்ந்து முடிவுக்கு வந்தது. இந்தக் காலகட்டத்தில் முடியாட்சி கவிழ்ந்தது; தேசியப் பேரவை அமைக்கப்பட்டது; பயங்கரத்தின் ஆட்சி எனப்படும் கொடுங்கோல் ஆட்சி; பிரெஞ்சு டைரெக்டரி உருவாக்கம், தெர்மிடோரிய எதிர்வினை போன்ற நிகழ்வுகள் குறிப்பிடத் தக்கன.மேலும் பிரெஞ்சு கான்சுலேட் எனப்படும் பிரெஞ்சுப் பேராளரகம் மற்றும் நெப்போலியனின் அதிகார ஏற்றம் என்பனவும் முகனையான நிகழ்வுகளாகும்.
# இலங்கைத் தமிழர் வரலாற்றுக் காலக்கோடு

## சங்ககாலம்

- சுமார் கி.மு. **237 – 215** – இரண்டு சகோதரர்களின் (ஈழசேனன் (சேனன்) ,நாககுத்தன் (குத்திகன்)) ஆட்சி.
- சுமார் கி.மு. **204 – 164** - இலங்கையை தமிழ் மன்னன் எல்லாளன் அநுராதபுரத்தை தலைநகராகக் கொண்டு ஆட்சி செய்தல்
- சுமார் கி.மு. **164** - எல்லாளன் துட்டகைமுனு உடனான போரில் மரணமடைதல்.
- சுமார் கி.மு. **103** – 7 தமிழர்கள் 7000 பேருடன் இலங்கையை வந்தடைதல்
# இலங்கைத் தமிழர் வரலாற்றுக் காலக்கோடு

## சங்ககாலத்திற்கு பின்னான காலம்

- சுமார் **429**-**455** - களப்பிரர் ஆட்சியில் தமிழகத்திலிருந்து இலங்கை சென்ற பாண்டிய மன்னர்கள், இராசராட்டிரம் என்னும் அரசை ஏற்படுத்தி ஆண்டனர்.
:*சுமார் **429**-**434** - பாண்டு
:*சுமார் **434**-**437** - பரிந்தன்
:*சுமார் **437**-**452** - குட்ட பிரிந்தன்
:*சுமார் **452** - திரிதரன்
:*சுமார் **452**-**455** - தாத்தியன்
:*சுமார் **455** - பிதியன்
- சுமார் **600** - திருஞானசம்பந்தமூர்த்தி நாயனார் - திருக்கோணமலை பதிகம்
- சுமார் **700** - சுந்தரமூர்த்தி நாயனார் - திருக்கேதீச்சர பதிகம்
- சுமார் **840** - சிறிவர்மன் இலங்கை மீது போர் தொடுத்து முதலாம் சேனனிடமிருந்து வட மாகாணங்களை கைப்பற்றல்
- சுமார் **990** - ராஜராஜ சோழன் இலங்கை மீது போர் தொடுத்து பொலநறுவையை தலைநகராக்கல்
- சுமார் **1018** - ராஜேந்திர சோழன் முழு இலங்கையையும் ஆட்சி செய்தல்.
- **1223 - 1260** - குளக்கோட்டன்
- **1310** - சரசோதிமாலை நூல் எழுதப்பட்டது (பராக்கிரமபாகுவின் அரச சபையில் அரங்கேற்றப்பட்டது)
- **1380-1414** - செகராசசேகரமாலை நூல் எழுதப்பட்டது
- **14 - 16 ஆம் நூற்றா** - பரராசசேகரம் நூல் எழுதப்பட்டது
# இலங்கைத் தமிழர் வரலாற்றுக் காலக்கோடு

## போர்த்துக்கேயர் ஆட்சி

- **1505** - போர்த்துக்கேயர் இலங்கையை வந்தடைதல்
- **1519 - 1561** - முதலாம் சங்கிலி போர்த்துக்கேசரை மூர்க்கமாக எதிர்த்தவன்.
- இறப்பு - 1621 - இரண்டாம் சங்கிலி போர்த்துக்கேசரை எதிர்த்தவன்.
# இலங்கைத் தமிழர் வரலாற்றுக் காலக்கோடு

## ஒல்லாந்தர் ஆட்சி

- **1656 - 1658** - ஒல்லாந்துக்காரர் வருகையும் போர்த்துக்கேயரிடமிருந்து ஒல்லாந்துக்காரர் ஆட்சியைக் கைப்பற்றலும்
# இலங்கைத் தமிழர் வரலாற்றுக் காலக்கோடு

## பிரித்தானியர் ஆட்சி

- **1796** - ஒல்லாந்துக்காரரிடமிருந்து பிரித்தானியர் ஆட்சியைக் கைப்பற்றல்
- **1928** - இலங்கையில் கோல்புறூக் அரசியல் சீர்திருத்தம்
- **1931** - டொனமூர் அரசியல் சீர்திருத்தம்
- **1944** - இலங்கையில் அகில இலங்கைத் தமிழ்க் காங்கிரஸ் உருவாக்கம்
# இலங்கைத் தமிழர் வரலாற்றுக் காலக்கோடு

## பிரித்தானியாவிடம் இருந்து சுதந்திரத்திற்குப் பின்னான இலங்கை

- **1948** - இலங்கை இந்தியத் தமிழர்கள் வாக்குரிமையையும் குடியுரிமையையும் இழத்தல்
- **1954** - இலங்கை இந்தியத் தமிழர்கள் நேரு-கொத்தலாவல உடன்படிக்கை
- **1972** - "சிலோன்" என்ற பெயர் "சிறி லங்கா" என பெயர் மாற்றம் பெறல்
- **1976** - வட்டுக்கோட்டைத் தீர்மானமும் தமிழரசு கட்சியின் பெரு தேர்தல் வெற்றியும்.
- **1976** - தமிழீழ விடுதலைப் புலிகள் உருவாக்கம்
- **1983** - அதிகளவான ஈழத்தமிழர்கள் மேற்கத்தேய நாடுகளுக்கு புலம் பெயரத் தொடங்குதல்
- **1985** - ஈழத்தமிழர்கள் பிரச்சினைகளுக்கு தீர்வு காணும் நோக்குடன் திம்புப் பேச்சுவார்த்தைகள். முதலாவது அரச - ஈழத் தேசிய விடுதலை முன்னணி பேச்சுவார்த்தை. இந்திய அமைதி காக்கும் படையின் பிரசன்னமும் தமிழீழ விடுதலைப் புலிகளுடனான போரும்.
- **1990** - இந்திய அமைதி காக்கும் படை இலங்கையைவிட்டு வெளியேறலும், இலங்கையுடன் தமிழீழ விடுதலைப் புலிகளுடனான போரிடல். இரண்டாம் ஈழப்போர் ஆரம்பம். முஸ்லிம்கள் வடக்கிலிருந்து வெளியேற்றப்படல்
# இலங்கைத் தமிழர் வரலாற்றுக் காலக்கோடு

## உள்நாட்டு யுத்தத்திற்குப்/ஈழப் போருக்கு பின்னான நிலை

- **2010** - நாடு கடந்த தமிழீழ அரசு அங்கத்தவர்களைத் தெரிவதற்காக மே 2010 இல் தேர்தல்கள் இடம்பெற்று உறுப்பினர்கள் தேர்ந்தெடுக்கப்பட்டனர்.
- **2011** - அரசும் புலிகளும் போர்க்குற்றம் செய்ததாக ஐ.நா. குற்றம் சாட்டல்
# ஒலிவியா ஷேக்ஸ்பியர்

**ஒலிவியா ஷேக்ஸ்பியர்** (*Olivia Shakespear*) 1863ம் ஆண்டு மார்ச் மாதம் 17ம் திகதி பிறந்தவர். இவர் பிரித்தானியாவின் சிறந்த நாவலாசியராகவும் நாடக ஆசிரியராகவும் சிறந்த புரவலாரகவும் புகழ் பெற்று விளங்கியவராவார். இவர் பல புத்தகங்களை வெளியிட்டுள்ளார். இவர் எழுதி வெளியிட்ட புத்தகங்களில் *மேரேஜ் பிராப்லம்* (*marriage problem*) குறித்து வெளியிட்ட புத்தகங்கள் பிரபலமானவை.  
ஒலிவியா ஒரு ஓய்வுபெற்ற உதவி இராணுவ படைத்தளபதியின் மகளாவார், இவருக்கு முறையான கல்வி குறைவாகவே இருந்தது. எனினும், இவர் நன்கு படித்தவராகவும், இலக்கியத்தின் மீது ஈர்ப்பு கொண்டவராகவும் இருந்தார். 1885-ஆம் ஆண்டில் இவர் இலண்டன் வழக்கறிஞரான ஹென்றி ஹோப் ஷேக்ஸ்பியரை திருமணம் செய்து, 1886-ல் அவர்களின் ஒரே குழந்தையான டொரத்தியை பெற்றெடுத்தார். 1894-ல் அவரது இலக்கிய ஆர்வம் வில்லியம் பட்லர் யேட்ஸுடன் நட்பை ஏற்படுத்தியது, இது 1896-ல் காதல் உறவாக மாறியது. ஆனால் அந்த காதல் உறவு 1897-ல் முடிவுக்கு வந்தது. எனினும், அவர்கள் வாழ்நாள் முழுவதும் நண்பர்களாக இருந்து அடிக்கடி கடிதங்கள் எழுதிக்கொண்டனர்.
# நீலத் திமிங்கிலம்

**நீலத் திமிங்கலம்** *(Blue whale)* என்பது கடற்பாலூட்டி வரிசையைச் சேர்ந்த உயிரினம் ஆகும். அளவு மற்றும் எடையின் படி இதுவே உலகிலுள்ள மிகப்பெரிய விலங்கு ஆகும். இது சராசரியாக 80 முதல் 100 அடி வரை நீளம் கொண்டது. இது மிகவும் பெரிய உயிரினம் என்பதால் இதன் நிறையை சரியாக கணிப்பிட இயலாது. எனினும் சாதாரணமாக 100 அடி நீளமான நீலத்திமிங்கிலத்தின் எடை சராசரியாக 150 டன் அளவில் இருக்கும் என கணித்திருக்கிறார்கள். இதுவரை கண்டுபிடிக்கப்பட்ட நீலத்திமிங்கலத்தின் அதிகபட்ச எடை 173 டன். இது மெலிந்த உடலமைப்பைக் கொண்டிருப்பதுடன் இதன் தலைப்பகுதி மட்டமானதாக காணப்படும். நீலத் திமிங்கிலம் ஒரு நாளைக்கு ஏறக்குறைய 3,600 கிலோ உணவை உட்கொள்கிறது. 1700களில் கடலில் சுமார் மூன்று லட்சத்து ஐம்பதாயிரம் நீலத்திமிங்கிலங்கள் இருந்தன ஆனால் தற்போது வெறும் ஐந்தாயிரம் முதல் இருபத்தைந்தாயிரம் நீலத்திமிங்கிலங்களே உள்ளதாக கணிக்கப்பட்டுள்ளது.  
உலகின் எல்லாக் கடல்களிலும் இவை வசிக்கும். தனியாகவோ, சின்னக் கூட்டமாகவோ வலம் வரும். சராசரியாக 80 முதல் 90 வருடங்கள் வாழும். 25 முதல் 32 மீட்டர் நீளம் இருக்கும். இவற்றின் தோல், நீலம் கலந்த சாம்பல் நிறமாக இருக்கும்.  
ஒரு தடவை ஒரு குட்டி மட்டுமே ஈனும். பிறக்கும் போதே, அந்தக் குட்டி இரண்டு டன் எடை இருக்கும். வருடா வருடம் 91 கிலோ எடை கூடிக்கொண்டே இருக்கும். இதன் குட்டி, பிறந்ததில் இருந்து முதல் ஏழு மாதங்கள் வரை நாள் ஒன்றுக்கு சுமார் 400 லிட்டர் பாலைக் குடிக்கும். 200 டன் எடை வளரும். நாள் ஒன்றுக்கு 1.5 மில்லியன் கிலோ காலரி சக்தி இதற்குத் தேவைப்படும்.  
ஒரே வயது உடைய ஆண் திமிங்கிலத்தைவிட பெண் திமிங்கிலம் அதிக நீளம்கொண்டது. இதன் நுரையீரல், 5,000 லிட்டர் தண்ணீர் கொள்ளும் அளவுக்குப் பெரியது. இதயம், 600 கிலோ எடை இருக்கும். அதாவது, ஒரு சிறிய கார் அளவுக்கு இருக்கும். இதன் ரத்தக் குழாய்கள் ஒரு மனிதன் நீந்திச் செல்லும் அளவு இருக்கும். இதன் நாக்கு மட்டும் மூன்று டன் எடை இருக்கும். நீரை உறிஞ்சி, ஊதும்போது, 30 அடி தூரம் பீய்ச்சி அடிக்கும்.  
'க்ரில்’ என்ற கடல்வாழ் உயிரினங்களை இவை விரும்பிச் சாப்பிடும். முதிர்ச்சி அடைந்த திமிங்கிலங்கள், நாள் ஒன்றுக்கு நான்கு முதல் எட்டு டன் க்ரில்களை உட்கொள்ளும்.
இவற்றுக்கு, இரைகளைப் பிடிக்க ஆச்சரியமான அமைப்புகள் இருக்கின்றன. கடலில் உள்ள சின்னச் சின்ன இரைகளைக்கூட இவற்றின் வாயில் இருக்கும் பலீன் என்னும் சல்லடை போன்ற அமைப்பினால் வடிகட்டிப் பிடித்துவிடும்.  
இவற்றின் கொழுப்புக்காகவும் எண்ணெய்க்காகவும் மனிதர்களால் வேட்டையாடப்பட்டு வருகின்றன. ஏறத்தாழ இந்த இனமே அழியும் நிலைக்குத் தள்ளப்பட்டு இருக்கிறது. இவற்றின் பாதுகாப்புக்காக 1966-ல் 'சர்வதேசத் திமிங்கில அமைப்பு’ உருவாக்கப்பட்டது.
# கருநாடக வாத்தியக் கலைஞர்களின் பட்டியல்

தென்னிந்தியாவின் புகழ்பெற்ற கருநாடக வாத்தியக் கலைஞர்களின் பட்டியல் அவர்களின் வாத்தியக் கருவிகளுடன் இங்கு பட்டியலிடப்படுகின்றது.
# கருநாடக வாத்தியக் கலைஞர்களின் பட்டியல்

## நரம்புக் கருவிகள்

### வயலின்

- குன்னக்குடி வைத்தியநாதன்
- மைசூர் டி. சௌடையா
- திருக்கோடிக்காவல் கிருஷ்ண ஐயர்
- கும்பகோணம் ராஜமாணிக்கம் பிள்ளை
- மாயவரம் வி. ஆர். கோவிந்தராஜ பிள்ளை
- துவாரம் வேங்கடசுவாமி நாயுடு
- எம். சந்திரசேகரன்
- பாப்பா வெங்கடராமையா
- லால்குடி ஜெயராமன்
- எம்பார் எஸ்.கண்ணன்
- எம். எஸ். கோபாலகிருஷ்ணன்
- டி. என். கிருஷ்ணன்
- எல். லக்சுமிநாராயண ஐயர்
- எல். வைத்தியநாதன்
- எல். சுப்பிரமணியம்
- எல். ஆதிர கிருஷ்ணா
- எல். சங்கர்
- டி. வி. கோபாலகிருஷ்ணன்
- வி.வி சுப்பிரமணியம்
- வி. வி. ரவி
- லால்குடி ஜி. ஜே. ஆர். கிருஷ்ணன் மற்றும் லால்குடி விஜயலக்சுமி
- அ. கன்னியாகுமாரி
- மைசூர் நாகராஜ்
- மரெல்லா கேசவ ராவ்
- அன்னவரபு ராமசாமி
- கெம்மிஜ் .வி சிறிவட்சன்
- ஆர். கே. சிறிராம்குமார்
- பி. சசிகுமார்
- கணேஸ் மற்றும் குமரேஸ்
- சந்தீப் பரத்வாஜ (Sandeep Bharadwaj)
- விஜய் வெங்கடேஸ்வர்(Vijay Venkateshwar)
- டில்லி பி. சுந்தரராஜன்
- விட்டல் ராமமூர்த்தி
- எஸ். வரதராஜன்
- கிஞ்ஞர் சங்கர்
- திருசேரை கார்த்திக்
- நாகை முரளிதரன்
- நாகை ஸ்ரீராம்
# கருநாடக வாத்தியக் கலைஞர்களின் பட்டியல்

## நரம்புக் கருவிகள்

### வீணை

- சிட்டி பாபு
- ஈமணி சங்கர சாஸ்திரி
- கே. பி. சிவானந்தம்
- மஞ்சலா ஜெகநாத ராவ்
- எஸ். பாலச்சந்தர்
- ஈ. காயத்ரி
- ராஜேஷ் வைத்யா
- ஆர். எஸ்.ஜயலக்சுமி
- ரங்கநாயகி ராஜகோபால்
- இராஜேஸ்வரி பத்மநாபன்
- சிறிவித்தியா சந்திரமௌலி
- ஜயலக்சுமி சுகுமார்
- என். முரளிகிருஷ்ணன்
# கருநாடக வாத்தியக் கலைஞர்களின் பட்டியல்

## நரம்புக் கருவிகள்

### மண்டாலின்

- யு. ஸ்ரீநிவாஸ்
- யு. ராஜேஸ்
- யு. பி ராஜு
# கருநாடக வாத்தியக் கலைஞர்களின் பட்டியல்

## நரம்புக் கருவிகள்

### சித்திரவீணை (கோட்டு வாத்தியம்)

- என். ரவிகிரண்
- பி.கணேஷ்
- பூதலூர் கிருஷ்ணமூர்த்தி சாஸ்திரிகள்
- அலம் துர்க்கப்பிரசாத்
# கருநாடக வாத்தியக் கலைஞர்களின் பட்டியல்

## நரம்புக் கருவிகள்

### கித்தார்

- ஆர். பிரசன்னா
# கருநாடக வாத்தியக் கலைஞர்களின் பட்டியல்

## காற்றுக் கருவிகள்

### புல்லாங்குழல்

- டீ. ஆர். மகாலிங்கம்
- திருப்பாம்புரம் என். சுவாமிநாத பிள்ளை
- பல்லடம் சஞ்சீவ ராவ்
- என். ரமணி
- திருச்சி எல். சரவணன்
- கே.பாஸ்கரன்
- விஜய் வெங்கடெஸ்வர்
- ரீ. விஸ்வநாதன்
- சஷங்
- பி. சங்கர் ராவ்
- ஜயப்பிரதா ராமமூர்த்தி
# கருநாடக வாத்தியக் கலைஞர்களின் பட்டியல்

## காற்றுக் கருவிகள்

### சாக்சபோன்

- கத்ரி கோபால்நாத்
- எம். எஸ் லாவண்யா மற்றும் எம். எஸ். சுப்புலட்சுமி
- ராம் நாத் கோபால்கிருஷ்ணன்
- ராக கீரவாணி
# கருநாடக வாத்தியக் கலைஞர்களின் பட்டியல்

## காற்றுக் கருவிகள்

### கிளாரினெட்

ஏ. கே. சி. நடராஜன்
# கருநாடக வாத்தியக் கலைஞர்களின் பட்டியல்

## காற்றுக் கருவிகள்

### நாதசுவரம்

- டி. என். ராஜரத்தினம் பிள்ளை
- காருக்குறிச்சி அருணாசலம்
- நாமகிரிப்பேட்டை கிருஷ்ணன்
- சேக் சின்ன மௌலானா
- திருவிடைமருதூர் பி. எஸ். வீருசாமி பிள்ளை
- எம். பி. என். பொன்னுசாமி
- திருவிழா ஜெயசங்கர்
- செம்பொனார்கோயில் எஸ். ஆர். டி. வைத்தியநாதன்
- திருவிடைமருதூர் பி. எஸ். வி. ராஜா
- திருவீழிமிழலை எஸ். சுப்பிரமணிய பிள்ளை
- திருவீழிமிழலை எஸ். நடராஜ சுந்தரம் பிள்ளை
- திருவீழிமிழலை எஸ். தக்சிணாமூர்த்தி பிள்ளை
- மாம்பலம் எம் கே எஸ் சிவா
- வேளச்சேரி பி. செல்வம்
- காஞ்சி. எஸ். சண்முகசுந்தரம்
# கருநாடக வாத்தியக் கலைஞர்களின் பட்டியல்

## தாள வாத்தியக் கருவிகள்

### தவில்

- நீடாமங்கலம் மீனாட்சி சுந்தரம் பிள்ளை
- நாச்சியார்கோயில் என். பி. இராகவப்பிள்ளை
- யாழ்ப்பாணம் தட்சிணாமூர்த்தி பிள்ளை
- வலங்கைமான் சண்முகசுந்தரம் பிள்ளை
- வலயப்பட்டி ஏ. ஆர். சுப்பிரமணியம்
- அரித்துவாரமங்கலம் ஏ. கே. பழனிவேல்
# கருநாடக வாத்தியக் கலைஞர்களின் பட்டியல்

## தாள வாத்தியக் கருவிகள்

### மிருதங்கம்

- பாலக்காடு மணி ஐயர்
- புதுக்கோட்டை தட்சிணாமூர்த்தி பிள்ளை
- பழனி சுப்பிரமணிய பிள்ளை
- நாரயணன் நடராஜ்
- பாலக்காடு ஆர். ரகு
- உமையாள்புரம் கே. சிவராமன்
- டி. கே. மூர்த்தி
- திருச்சி சங்கரன்
- காரைக்குடி மணி
- மன்னார்குடி ஈசுவரன்
- ராம்நாத். வி ராகவன்
- அருண் பிரகாஷ்
# கருநாடக வாத்தியக் கலைஞர்களின் பட்டியல்

## தாள வாத்தியக் கருவிகள்

### கடம்

- 'விக்கு' விநாயக் ராம்
- லால்குடி ராஜசேகர்
- ஆதம்பாக்கம் சங்கர்
- மடிப்பாக்கம் முரளி
- கார்த்திக்
- தேற்றாக்குடி ஹரிகர வினாயகம்
- திருச்சி முரளி
- புதுக்கோட்டை இராமச்சந்திரன்
- ஐ ரமணா
- ஈ. எம்.சுப்பிரமணியம்
- சுகன்யா ராம்கோபால் (தமிழ்த்தாத்தா உ.வே.சாமிநாதய்யரின் கொள்ளுப்பேத்தி)
- கதிர்வேல்
# கருநாடக வாத்தியக் கலைஞர்களின் பட்டியல்

## தாள வாத்தியக் கருவிகள்

### கஞ்சிரா

- பழனி சுப்பிரமணிய பிள்ளை
- ஜி. ஹரிசங்கர்
- வி. செல்வகணேசு
- பி.எஸ். புருசோத்துமன்
- சுந்தர் குமார்
- புருஷோத்தம்
# கருநாடக வாத்தியக் கலைஞர்களின் பட்டியல்

## ஜலதரங்கம்

ஆனையம்பட்டி எஸ். கணேசன்
# கோல்

**கோல்** (*Tool*) என்பது ஒரு நோக்கத்தை நிறைவு செய்யப் பயன்படுத்தும் ஒரு பூத உருப்படி, குறிப்பாக அச்செயலில் அவ்வுருப்படி நுகராதிருக்கையில் எதனையும் அழைக்கலாகும். முறையற்று, சிலபொழுது இச்சொல் ஒரு குறிக்கோளிக்கான செயல்பாட்டை அல்லது செயல்முறையையும் விவரிப்பதாகவும் ஆகலாம். பல இலட்சம் ஆண்டுகளுக்கு முன்பே கோல்களை மனிதர்கள் பயன்படுத்தியுள்ளனர்; சில விலங்குகளும் எளிதான கோல்களை பயன்படுத்துகின்றன என கூறப்படுகிறது.
# ரபிளீசியா ஆர்னொல்டா மலர்

**ரபிளீசியா ஆர்னொல்டா** மலர் இந்தோனேசியாவின் சுமத்திரா தீவில் உள்ளது. ரபிளீசியா ஆர்னொல்டா மலர் ஒன்றின் எடை 7 கிலோ, குறுக்களவு மூன்று அடி. மகரந்தத் தண்டுகளையும் தேன் பையையும் தாங்கும் மையப் பகுதியின் குறுக்களவு 30 செ.மீ. இந்தப் பூவின் இதழ் 60 மில்லி மீற்றர் தடிமன் கொண்டது. பூவின் நடுவே உள்ள கிண்ணம் போன்ற குழியில் 10 லீற்றர் நீரை ஊற்றி வைத்திருக்க முடியும். இந்த மலர் விரிந்து இரு நாட்களில் கருகி விடும். இது ஒட்டுண்ணி ரகத்தைச் சேர்ந்ததால் அதற்கென்று தனியாக இலை, தண்டு கிடையாது. பிற தாவரங்களில் ஒட்டிக் கொண்டு வளர்கிறது. நீரையும் பிற சத்துக்களையும் ஒட்டியிருக்கும் தாவரத்தில் இருந்து பெற்றுக் கொள்கிறது.
# கருவி

**கருவி** (*Device*) என்பது பெரும்பாலும் கட்டமைப்பு கோல்;
ஆனால் சில விதப்பான பொருளையும் குறிப்பது:
# கருவி

## தொழினுட்பம்

- இயந்திரம்
- கோல்
- கொக்கட்டை (Gadget)
- கணினி வன்பொருட்களின் பாகம்
- புறமணிக் கருவிகள் (Peripheral devices)
- மின்னணு பாகம்
- நெற்றுழைக் கருவி (அணு குண்டு)
- கருவிக் கோப்பு (Device file)
# கருவி

## வேறு

- இழுகுறி அல்லது இலகை (Logo) - அடையாளச் சின்னம்
- தனிக் கருவி (Personal device)
# அகாசி கைக்ஜோ

பலவருட திட்டமிடலின் பின்னர் 1986 ம் மே மாதம் தொடங்கிய கட்டுமான வேலைகள் 1998 ம் ஏப்பிரல் 5 இல் முடிவுற்றது (12 வருடங்கள்). ஆரம்பத்தில் தொடர்வண்டி (Rail) பாதையும் அமைப்பதாக இருந்த போதிலும் பூர்த்தியான பாலம் கார்களுக்கான 3 வழி (போக, வர மொத்தம் 6 வழி) பாதைகளை மட்டும் கொண்டுள்ளது. கடும் சூறை காற்றிற்கும் நிலநடுக்கத்திற்கும் (அதிகம் 8.5 அதிர்வு) தாக்குப் பிடிக்கும் வண்ணமாக மிக சிறந்த கட்டுமான தொழில் நுட்பத்தினையும் கொண்டு "அகாசி கைக்ஜோ" பாலம் உருவாக்கப்பட்டுள்ளது. 1986 ம் வருடம் தொடங்கி நடைபெற்ற "அகாசி கைக்ஜோ" கட்டுமானத்தின் போது 1995 ஜனவரி 17 ம் திகதி பூமியதிர்ச்சி (7.2 அதிர்வு) தாக்கியது. பூமி அதிர்ச்சி (நிலநடுக்கம்) காரணமாக கட்டுமானத்தில் எந்த பாதிப்பும் இல்லாத போதிலும் பாலத்தின் நீளம் ஒரு மீற்றர் அளவினால் அதிகரித்து விட்டது ஆச்சரியமான விடையம். அதாவது முதன்மை தூண்களின் இடைவெளி 1990 மீற்றர் நீளத்திலிருந்து 1991 மீற்றராக அதிகரித்தது.
# அகாசி கைக்ஜோ

## **உலக புகழ் தொங்கு பாலம் "அகாசி கைக்ஜோ" பற்றிய சுவையான குறிப்புகள்**

- பாலத்தின் மொத்த நீளம் 3,911 மீற்றர் (12,831 அடி) ஆகவும் , இதன் இரு உயரிய தூண்கள் இடையேயான தூரம் 1,991 மீற்ரர்கள் (1.24 மைல்).
- முழுமையான கட்டுமானம் 100 க்கு மேற்பட்ட (கட்டுமான) நிறுவனங்களின் உதவியுடன் பாவிக்கப்பட்ட மொத்த மனித வேலையாட்கள் 2 மில்லியன் (20 இலட்சம்).
- முழுமையான கட்டுமானத்தில் 181,000 தொன் இரும்பும் 14 இலட்சம் கன மீற்ரர்கள் சீமெந்தும் பாவிக்கப்பட்டுள்ளது.
- இதனை கட்டிமுடிக்க செலவிடப்பட்ட பணம் 5 பில்லியன் அமெரிக்க டொலர்கள் (¥ 500 billion).
- பாலமானது கடுமையான வெப்பமுள்ள நாளில் அதிக பட்சம் 2 மீற்றர் (7 அடி) தூரத்தினால் விரிவடைகின்றது.
- பால கட்டுமானத்தில் அதி உயர் பொறியியல் நுட்பத்தினை புகுத்தியதன் காரணமாக பாலமானது அதிக பட்ச சூறைக்காற்று (286&nbsp;km/h) பூமியதிர்வு (அதிர்வு 8.5) என்பவற்றின் தாக்கத்திற்கு ஈடுகொடுக்கும் வண்ணம் வடிவமைக்கப்பட்டுள்ளது.
- பாலம் கடல் மட்டத்திலிருந்து 65 மீற்றர் உயரத்தில் உள்ளது. பாரிய கப்பல்கள் தங்கு தடையின்றி பயணிப்பதற்காக இவ்வாறு உயரமாக வடிவமைக்கப் பட்டுள்ளது.
- பாலத்தின் இரு மருங்கிலும் உபயோகிக்கப்பட்ட கேபிள் (தடம்) நீளம் மொத்தமாக 300,000 கிலோ மீற்றர்கள் (190,000 மைல்) என்பதுடன் இவற்றின் தடிப்பு (விட்டம்) அண்ணளவாக 4 அடிகளாகவும் உள்ளது !. அதாவது , பிரதான கேபிள் (தடம்) ஒவ்வொன்றின் தடிப்பும் 112 சென்றி மீற்றர் (44 அங்குலம்) ஆகவுள்ளது குறிப்பிடத்தக்கது.
- முழுமையான பாலத்தினை தாங்கும் இரண்டு பக்கங்களுக்குமான இராட்சத உருக்கு (இரும்பு) தடங்களும் 36,830 சிறிய கேபிள் (இழை) களினால் ஒன்று சேர உருவாக்கப் பட்டவையாகும்.
- இந்த தொங்கு பாலம் உருவாக்கப் பாவிக்கப்பட்ட உருக்கு தடத்தின் நீளமானது ஏழு தடைவைகள் உலகத்தை சுற்றி வருவதற்கு சமானம் எனவும் சொல்லப் படுகின்றது.
- மேற்படி இரண்டு nபக்கங்களுக்குமான இராட்சத கேபிள்களும் பாலத்தின் இரு அந்தத்திலும் உள்ள 350,000 தொன் எடையுள்ள பாரிய கட்டுமானத்தில் இணைக்கப் பட்டுள்ளது.
- மிகவும் சுறு சுறுப்பான சர்வதேச கடல் பாதையில் அமைந்துள்ள இந்த பாலத்தின் கீழான 1,500 மீற்றர் அகல நீரிணையில் தினமும் (தற்போது) சராசரி 1,000 கப்பல்கள் பயணிக்கின்றன.
- இன்றய காலகட்டத்தில் பாலத்திணூடு தினமும் சராசரி 2,500 கார்கள் பயணிக்கின்றன. கார்கள் ஒவ்வொன்றிற்கும் அனுமதியாக US$20.00 (¥2,300)அறவிடப்படுகின்றது.
- உலகில் நீண்ட தொங்குபாலத்தில் இன்னுமொரு சாதனையும் சேர்ந்துள்ளது. அதாவது பாலத்தின் முக்கிய இரு தூண்களும் அதி உயரமான பால தூண்களாக இருப்பதுதான் அந்த விடையம். மேற்படி பாலத்தூண்களின் கடல் மட்டத்திலிருந்து உயரம் 978 அடி (298 மீற்றர்கள்) ஆகவுள்ளது.
- "அகாசி கைக்ஜோ" தற்போது சுற்றுலா பயணிகளின் பட்டியலில் முக்கிய இடத்தில் இருந்து வருவதனால் அதுசார்ந்த துறைகள் பெருமளவில் பாலத்தின் சுற்றுவட்டத்தில் அதிகரித்துள்ளது குறிப்பிடத்தக்கது.